'Ancelotti: Tap United var okkur hvatning'
Carlo Ancelotti, knattspyrnustjóri Chelsea, sagði eftir sigur liðsins á Wolves í dag, 2:0, að ósigur Manchester United gegn Everton fyrr um daginn hefði verið sínum mönnum hvatning.
Úrslit dagsins þýða að Chelsea hefur náð fjögurra stiga forskoti á United þegar ellefu umferðum er ólokið. Arsenal, sem vann Sunderland 2:0 í dag, er síðan tveimur stigum á eftir United í þriðja sætinu.
"Þetta var afar mikilvægur sigur fyrir okkur í kjölfarið á úrslitunum í leik United og Everton. Við eigum ellefu leiki eftir og það er þægilegt að vera með fjögurra stiga forskot. En við verðum að halda einbeitingu okkar, það er ekkert í höfn ennþá," sagði Ancelotti við BBC.
Didier Drogba og Petr Cech voru menn leiksins hjá Chelsea. Drogba gerði bæði mörkin og Cech varði í tvígang snilldarlega frá leikmönnum Úlfanna, auk þess sem hann lagði upp seinna markið fyrir Drogba með gríðarlangri spyrnu fram völlinn.
"Þetta var afar erfiður leikur, það var ekki auðvelt að spila fótbolta, en einbeitingin var mjög góð og menn voru tilbúnir til að berjast fyrir dýrmætum sigri. Eftir að við sáum hvernig fór hjá Manchester United tvíefldumst við og fundum að þetta væri mikilvægur tímapunktur til að landa sigri. Það tókst okkur," sagði Ancelotti og hrósaði sínum bestu mönnum.
"Didier spilar mjög vel, ekki bara vegna þess að hann skorar mörkin, heldur vegna þess hve mikill leiðtogi hann er á velli. Vinnusemin hans er mikil. En Petr var maður leiksins því hann bjargaði okkur þegar staðan var 1:0 og síðan átti hann frábæra sendingu í öðru marki okkar. Þessir tveir voru frábærir og sigurinn var flottur," sagði Ancelotti.
Carlo Ancelotti, knattspyrnustjóri Chelsea, sagði eftir sigur liðsins á Wolves í dag, 2:0, að ósigur Manchester United gegn Everton fyrr um daginn hefði verið sínum mönnum hvatning.
Úrslit dagsins þýða að Chelsea hefur náð fjögurra stiga forskoti á United þegar ellefu umferðum er ólokið.
Arsenal, sem vann Sunderland 2:0 í dag, er síðan tveimur stigum á eftir United í þriðja sætinu.
"Það er ekkert í höfn ennþá," sagði Ancelotti við BBC.
Didier Drogba og Petr Cech voru menn leiksins hjá Chelsea.